
K materiálu č. 33859/2012








K bodu č. 14  
STANOVISKO

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 735/2002 Z. z., ktorým sa ustanovujú minimálne normy ochrany ošípaných v znení nariadenia vlády Slovenskej republiky č. 325/2003 Z. z. – nové znenie
I
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 735/2002 Z. z., ktorým sa  ustanovujú minimálne normy ochrany ošípaných v znení nariadenia vlády Slovenskej republiky č. 325/2003 Z. z.  predkladá na rokovanie vlády Slovenskej republiky minister pôdohospodárstva a rozvoja vidieka Slovenskej republiky Ľubomír Jahnátek ako iniciatívny materiál.
II
Novelou nariadenia vlády sa navrhuje spresnenie požiadaviek na povrch podlahy pre prasničku po pripustení, prasnú prasnicu a pre ošípané chované v skupinách a odstránenie nesúladu so smernicou Rady 2008/120/ES zo dňa 18. decembra 2008, ktorou sa stanovujú minimálne normy na ochranu ošípaných (kodifikované znenie) (Ú. v. EÚ L 47, 18.2.2009).
III
Legislatívna rada vlády Slovenskej republiky prerokovala predmetný návrh nariadenia vlády na svojom zasadnutí dňa 25. septembra 2012 a odporučila ho predložiť na rokovanie vlády Slovenskej republiky v novom znení, v ktorom budú zapracované jej pripomienky a odporúčania.

IV
Sekcia vládnej legislatívy Úradu vlády Slovenskej republiky konštatuje, že v predloženom návrhu nariadenia vlády sú všetky pripomienky a odporúčania Legislatívnej rady vlády Slovenskej republiky (4 pripomienky) zapracované a odporúča vláde Slovenskej republiky návrh nariadenia vlády schváliť v predloženom znení.
V Bratislave 2. októbra 2012
